Markus 3 Hoekom volg jy Jesus Christus?

**Wat doen jy vanoggend hier?**
Hoekom is jy hier?

Jou **antwoord dalk:**

* Jy het probleme…
* Jy is ‘n Gelowige
	+ Dissipel van Jesus
	+ Deel van God se huisgesin
* Stel belang om meer van God te hoor of te leer
* Nuuskierig?
* Familie ding - gewoonte
* Nagmaal?

**Markus beskryf mense** wat om **verskillende redes** rondom Jesus is
(Kyk of jy julle kan identifiseer

Lees Markus 3:1-12

Die eerste groep mense in die verse is die

**1 Siekes (**2, 10-11)

Dink jou dit in.

Hier is ‘n Geneesheer wat **nie ‘n fout maak nie**,
nie met die diagnose of met die behandeling nie.
Hy **vra nie geld** nie.
Hy het nie nodig om jou fisies te ondersoek nie.
**Geen siekte** (liggaamlik of geestelik) is vir Hom **ongeneesbaar nie**.

Sommige moes **net aan hom raak** en het gesond geword.
Vir ander het Hy net ‘n woord gesê – en siektes het verdwyn
en bose geeste het beleidend gevlug.

**Talle siekes het Jesus oorval**. (v10)
Die mense het so aangestroom,
skarebeheer moes toegepas word dat Jesus nie vertrap word nie

Daar was ‘n **man met ‘n gebreklike hand in die sinagoge**.

Jesus gebruik die geleentheid vir onderrig (v2)
Die volk moes besef: In Jesus Christus het die koninkryk van God aangebreek.
Hy het die man gesond gemaak

Dit bring ons by 2de groep:

**2 Fariseers & Skrifgeleerdes (v2, 22)**

Die **Joodse leiers was** op die stadium **reeds teen Jesus gekant**.
Hulle was jaloers op sy gewildheid, skrifkennis, die gesag waarmee Hy onderrig het.
Hy het een wonderwerk na die ander gedoen.

Hul **status en persoonlike voordeel** was vir hul **so belangrik**
dat hul vergeet het om God se Woord aan die mense te verkondig.

Daarom het die **Fariseërs Jesus fyn dopgehou**

Juis **hulle was die mense** wat Jesus as **die Messias moes herken**
maar hulle het geweier om te erken dat sy krag van God kom.

Hierin **kon hul iets by die bose geeste geleer** het
wanneer Jesus hul uit mense uitgedryf het.

Het die bose geeste geskreeu:

U is die Seun van God! (v12)

**Fabriseers het Jesus** **beskuldig van wetsoortreding** omdat Hy iemand gesond gemaak het
maar in die geheim het hul planne beraam om hom dood te maak.
Hulle het besluit: Jesus is ‘n gevaar vir die samelewing.

Lees Mark 3:20-30

Die **Skrifgeleerdes kom al die pad van Jerusalem met die antwoord**.
Hulle sal vir die volk verklaar waar Jesus se krag vandaan kom.

Hy, Jesus is duiwel besete.
En nie sommer enige duiwel nie, maar Beëlsebul (aanvoerder van die bose geeste)

Beëlsebul (Mat 10:25; 12:24,27; Luk 11:15 & 18) hou ook soms verband met

* Baäl-Sebub, god van die vlieë (2 Kon 1:3-6)
* Of met die gevalle engel wat prins van al die demone is in Joodse apokaliptiese geskrifte van daardie tyd. Dus ‘n ander naam vir Satan (Joubert, S. Ontsluit die Nuwe Testament. p131)

Dit **terwyl Jesus vol** was van **die Heilige Gees**.

Jesus het hul op **gewone logika** gewys dat
as die duiwels teen hulself werk – gaan hul hul eie werk vernietig.

Sò dit is nie die antwoord nie.

Terloops Jesus sê, **dit is die enigste sonde wat nie vergewe kan** word nie.

Dit verseker Ek julle: “Alles sal die mense vergewe kan word,
al die sondige lastertaal wat hulle praat. Wie egter teen die Heilige Gees laster,
word tot in ewigheid nie vergewe nie maar bly ewig skuldig aan die sonde.”

Wanneer jy die **werk van die God, Heilige Gees
beskou as werk van die Satan** – is daar geen vergifnis…

So **vind jy vandag nog mense wat** wondergenesings en duiweluitdrywing
aan enige iets anders sal toeskryf, as aan God.
Hulle **weier om God se almag en genade** raak te sien.

Hulle is **blind vir die kragtige werk** van die Heilige Gees…

Hulle is **eerste om kommentaar en kritiek op die Woord** en God se werk te lewer.

**3 Nuuskieriges**

Nuuskieriges het hier **so om Jesus saamgedrom**
dat Hy selfs nie eers geleentheid kon kry om te eet nie. (v20)

Dit was nie noodwendig mense wat Jesus gevolg het nie
maar hulle het **sensasie gejag**.

Wonderwerke, genesings, duiweluitdrywing het gemaak dat hulle hom volg….

So **vind ons vandag nog die mense wat sensasie jag**.
Jy vind hulle by die plekke waar hul hoor daar is wondergenesings en duiweluitdrywing.

Maar dit **gaan nie vir hulle om ‘n persoonlike verhouding** met Jesus Christus nie.
Dit gaan oor opwinding van wonderwerke…

**4 Apostels** Lees v13-19)

Jesus het ‘n **merkwaardige ding gedoen**.
Hy het teen die berg opgegaan en ‘n aantal mense geroep.
Uiteenlopende karakters (noem net enkeles)

* Petrus, die voortvarende wat Jesus sou verloën
* Jakobus, Johannes (Manne van die donder) (vissermanne)
* Simon en Andreas – vissermanne
* Simon – Terroris
* Matteus – Belastinggaarder

Jesus het **hul aangestel om by hom te bly** (hulle moes onderrig ontvang)
sodat Hy hulle kon uitstuur om die evangelie te verkondig.
Hulle het mag ontvang om duiwels uit te dryf.

**Behalwe vir hierdie** groep **was daar talle ander volgelinge**.

* Die vroue wat hom gevolg het
* Verskeie ander mans wat ook volgelinge geword het (Waaruit Judas verraaier se opvolger gekies is.
* Baie het op grond van Jesus se prediking tot geloof in Hom gekom.
* Nikodemus (Joh 3), Josef van Arimatea (Mark 15:43) as vb.

**Alle volgelinge** of dissipels,
Elkeen wat in Jesus Christus glo **het die opdrag ontvang:**

* Maak dissipels!
* Verkondig Jesus Christus!
* Leef so dat die mense Jesus Christus in jou kan raaksien

**Familie**

**Lees 31-34**

Jesus se familie was aanvanklik nie volgelinge nie.
Hulle was bekommerd.

Toe die **mense so om Hom saamdrom**
dat Hy nie eers tyd gehad het om te eet nie, **het sy familie,**
 alhoewel hulle nie verstaan het wat hy doen
 of in hom geglo het,
**gegaan om Hom te gaan haal**.

Hulle het gehoor van die genesings…

Die rede hoekom hulle hom wou gaan haal is
Hulle meen Jesus is “buite homself”

Die **griekse woord “eksistemi**” wys in ander tekste na mense wat
van hul verstand af is,

geestesversteurd, sertifiseerbaar!
Hy is van sy kop af.
Hy het dit verloor….

‘n Gevaar vir die samelewing en ‘n verleentheid vir die familie…

Hy oortree Joodse gebruike en wette…

Hulle was **daar om Hom te verwyder**…

Die term wat “kratesai” sluit die gebruik van brute krag in.
Dieselfde woord is vir Jesus se gevangeneming in Getsemane gebruik.

Opmerklik dat hulle **‘n afstand gehandhaaf** het.Hulle het buite bly staan en net ‘n boodskap gestuur.

Kry vir u die prentjie

‘n **Menigte mense sit rondom Jesus**
Hier die mense wat Hom gevolg het.

Hulle het vir hom gesê:

 “**U moeder, u broers en u susters daar buite soek U**.”\

Jesus gebruik die geleentheid om hul iets van God se koninkryk te leer.

**Hy het vir hulle gesê**:

 “**Wie is my moeder en my broers?”**

Hy het **na die mense gekyk wat in ‘n kring** om Hom sit en gesê:

“Hier is my moeder en my broers!
Elkeen wat die wil van God doen,
is my broer en my suster en my moeder” (v31-34)

**Vandag nog volg verskeie mense** Jesus se moeder, suster en broers se **voorbeeld.**

Hulle bly op ‘n veilige afstand
Hulle wil nie betrokke raak nie
Hulle is vir Hom lief, bewonder Hom, sy werk maar
wil nie een van sy dissipels word nie.

Hulle wil nie hul lewens aan Hom oorgee en Hom volg nie.

**By watter groep hoort jy tuis?**

**Hoekom is jy vanoggend hier**? (selfs nagmaal vier)

1. Het jy siekte of nood – dit jou rede is hoekom jy Hom volg
2. Dalk bloot ‘n akademiese belangstelling of gewoonte
3. Is jy dalk een van die nuuskieriges omdat Wapadrant soms vars/nuut oorkom
4. Of is dit dalk ‘n familie ding. In die kerk groot geword – daarom is jy hier…
5. Dalk omdat dit nagmaal is?
6. Of is dit omdat jy ‘n dissipel is – volgeling van Jesus..?

Al **hierdie mense het naby aan Jesus beweeg**.
en tog is net die gelowige volgelinge in wie se lewe **daar ‘n verandering plaasgevind het**.

Verandering (soos verder in die Bybel blyk)

1. Hulle het Jesus gehoorsaam en vir Hom geleef
2. Gebreek met hul ou sondige leefwyse
3. Jesus gevolg met alles wat hul is en het.
4. Hulle het broers en susters van Jesus Christus geword (God se kinders)
5. Hulle het vir Jesus geleef en gesterf

Die **Heilige Gees vra** vanoggend aan jou:

**Waar staan jy tov Jesus Christus?**

Amen